
ประกาศองค์การบริหารส่วนตำบลกรงปินัง
เรื่อง เจตจำนงสุจริตในการบริหารงาน มุ่งสู่การเป็นองค์กรธรรมาภิบาลและความโปร่งใส

***********************


องค์การบริหารส่วนตำบลกรงปินัง ขอประกาศเจตนารมณ์ว่า จะบริหารงานด้วยความซื่อสัตย์สุจริตตามหลักธรรมาภิบาล อย่างโปร่งใส ตรวจสอบได้และพร้อมรับผิดชอบในการชอบในการปฏิบัติงานเพื่อสร้างความเชื่อมั่นแก่สังคมว่างองค์การบริหารส่วนตำบลกรงปินัง มีเจตจำนงต่อต้านการทุจริตคอร์รัปชันทุกรูปแบบและจะยึดมั่นในการปฏิบัติงานเพื่อมุ่งสู่การเป็นองค์กรที่ยึดมั่นในหลักธรรมาภิบาลและมีความโปร่งใส โดยจะดำเนินการดังนี้


1.ปฏิบัติงานทุกขั้นตอนตามกฎหมาย ระเบียบและข้อบังคับอย่างครบถ้วน เคร่งครัด ตลอดจนส่งเสริมให้บุคคลปฏิบัติงานตามที่กฎหมาย ระเบียบและข้อบังคับกำหนด


2.ปลูกฝังและสร้างความตระหนักรู้ ค่านิยมในการต่อต้านทุจริตคอร์รัปชัน รู้จักแยกแยะผลประโยชน์ส่วนตนและผลประโยชน์ส่วนรวมให้ได้ เพื่อปลูกจิตสำนึกในด้านคุณธรรมจริยธรรมและยึดมั่นในการป้องกันการทุจริตคอร์รัปชันในหน่วยงาน รวมถึงมีการถ่วงดุลยภาพในที่เข้มแข็ง มีประสิทธิภาพ ซึ่งจะทำให้บุคลากรในองค์การขององค์การบริหารส่วนตำบลกรงปินังตระหนักถึงผลร้าย ภัยของการทุจริตคอร์รัปชันต่อองค์กรขององค์การบริหารส่วนตำบลกรงปินังและประเทศชาติ เพื่อให้เกิดวัฒนธรรมต่อต้านทุจริตคอร์รัปชันอย่างยั่งยืน


3.ไม่ยอมรับพฤติกรรมการทุจริตคอร์รัปชัน และไม่ทนต่อการทุจริตที่ก่อให้เกิดการลงโทษทางสังคม (Social Sanction) อันจะส่งผลให้บุคลากรขององค์กรขององค์การบริหารส่วนตำบลกรงปินังเกิดความละอายหรือความกลัวที่จะกระทำการทุจริตคอร์รัปชัน


4.มุ่งมั่นปฏิบัติงานด้วยความเป็นธรรม ซื่อสัตย์ สุจริต รวดเร็วและมีประสิทธิภาพ เท่าทันต่อพลวัตรของการทุจริตและสอดคล้องกับมาตรฐานในการปฏิบัติงาน


5.มุ่งบริหารงานโดยยึดหลักธรรมาภิบาลและร่วมกันสร้างวัฒนธรรมคุณธรรมให้เกิดขึ้นในองค์กรและจะบริหารงบประมาณด้วยความโปร่งใสคุ้มค่า ก่อให้เกิดประโยชน์สูงสุดแก่ทางราชการและพร้อมแสดงความรับผิด หากการปฏิบัติงานขององค์กรขององค์การบริหารส่วนตำบลกรงปินังส่งผลกระทบและเกิดความเสียหายต่อสังคมโดยรวม


จึงประกาศมาเพื่อทราบโดยทั่วกัน



ประกาศ ณ วันที่   30  เมษายน พ.ศ.2562
                    ฮาซัน ลีลาตานา
                    (นายฮาซัน  ลีลาตานา)                                                      

                   นายกองค์การบริหารส่วนตำบลกรงปินัง

องค์การบริหารส่วนตำบลกรงปินังได้ร่วมกิจกรรมวันต่อต้านการทุจริตสากล โดยได้ร่วมประกาศเจตนารมณ์ต่อการทุจริต โดยมีนายฮาซัน  ลีลาตานา นายกองค์การบริหารส่วนตำบลกรงปินัง เป็นประธานกล่าวประกาศเจตนารมณ์ต่อต้านการทุจริต ซึ่งมีคณะผู้บริหารส่วนตำบลกรงปินัง สมาชิกสภา หัวหน้าส่วนราชการ ข้าราชการและพนักงานองค์การบริหารส่วนตำบลกรงปินัง ณ ห้องประชุมองค์การบริหารส่วนตำบลกรงปินัง มุ่งมั่น ใส่ใจในบริการ

